**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Rydošová bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov oznámený listom Okresného úradu Prešov č. OU-PO-OSZP1-2019/054150/SA z 27. novembra 2019 vlastníkom, správcom a nájomcom dotknutých pozemkov, dotknutým obciam a dotknutým orgánom štátnej správy. Obce o zámere informovali verejnosť vo svojom územnom obvode.

Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Rydošová, informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2020/9). Verejnosť mala možnosť sa v stanovenej lehote k predbežnej informácii vyjadriť, neboli uplatnené žiadne pripomienky.